## Opgave 2: Analyse

|  |
| --- |
| **Hvad er en analyse?**   * **En analyse er en undersøgelse af en tekst ud fra særlige fokuspunkter.** * **En analyse er understøttet af gode citater, som fungerer som belæg for de analytiske påstande.** * **En analyse er ikke en fiks og færdig løsning af tekstens gåde.** * **En analyse åbner for en samlet fortolkning, som hæver sig op over teksten i et selvstændigt afsnit til sidst i analysen.** |

**Førskrivning**

Del 1: Læs teksten “Der er et Yndigt Land” (1819). [Link til teksten her.](https://docs.google.com/document/d/1zIHGAwaeLJ_spo9sibPCs9-WVJOb6ARy8wN2O2sceCU/edit?usp=sharing)

Del 2: Teksten har otte strofer. Hvad er temaet i hver strofe? Skriv en sætning om hver strofe.

|  |
| --- |
| 1. Strofe: 2. Strofe: 3. Strofe: 4. Strofe: 5. Strofe: 6. Strofe: 7. Strofe: 8. Strofe: |

Del 3: Hvordan ses det i teksten, at det forholder sig sådan, som du har skrevet?   
Understreg de steder i teksten, som du mener, kan bruges til at understøtte dine påstande.

Del 4: Din analyse skal fremstå fokuseret. Derfor skal du nu se, om du kan samle dine iagttagelser i nogle få afsnit. Kan du inddele dine understregede tekststeder i forskellige kategorier? Er der flere steder med det samme tema?

|  |
| --- |
| Afsnit 1:  Afsnit 2:  Afsnit 3:  Afsnit 4:  (lav evt. selv flere) |

Del 5: Hvis du har nogle løsrevne pointer, som du ikke kan få til at passe i en kategori, så giv slip på dem, og sig til dig selv, at det er okay, hvis du ikke får brug for dem (R.I.P)

**Skrivning**

Nu skal du til at skrive din danskfaglige analyse!

Del 6: Skriv din analyse som en sammenhængende og flydende tekst med gode overgange mellem afsnittene. Din danskfaglige analyse skal være 2.400-3.600 tegn inklusiv mellemrum.

Dette skal du gøre i din skriveskabelon i Classroom.

Brug start-sætningerne som hjælp til dine afsnit.

**Dobbelttjek**

Når du har skrevet analyse, skal du tjekke, om du har overholdt kravene til en analyse, gør, hvad du bliver bedt om, anvender citater rigtigt samt henviser korrekt til teksten.

Del 7: Krav til analyse

* Er analysen skrevet ud fra særlige fokuspunkter?
* Er analysen understøttet af gode citater?
* Er analysen åben for tvivl og andre måder at læse teksten på?
* Slutter analysen med en samlet fortolkning af teksten?

Del 8: Tjek, at du gør det, du bliver bedt om!

Fra problemformuleringen

Lav en danskfaglig analyse af Adam Oehlenschlägers “Der er et Yndigt land”(1819) med fokus på udvalgte tematikker.

Del 9: Formalia

Fodnoter

Du skal i din analyse henvise til, hvor du har dine informationer fra. Du skal derfor lave fodnoter i din opgave.

En fodnote skal indeholde: Efternavn, Årstal, sidetal. I dette tilfælde er sidetal = strofe.

I google docs indsætter du fodnoter ved at gå ind under "Indsæt" og trykke på "Fodnote".

Citater

Citater skal opbygges efter citatburgeren. [Se billedet her.](https://drive.google.com/file/d/1tqgvzxvNG0RQzmiX-ysn1ptfiHamb0FP/view?usp=sharing)

* Før ALLE citater skal der være et kolon (:).
* Alle citater SKAL efterfølges af en fodnote.
* Hvis citatet er kort (1-3 linjer) skriver du citatet i *kursiv* med "anførselstegn" om *"Sådan her".*
* Du skal anvende skråstreg (/) til at skrive verselinjerne ved siden af hinanden.
* Hvis citatet er langt (længere end 3 linjer) skriver du citatet i et afsnit for sig selv og ændrer skriftstørrelsen til størrelse 10.
* Hvis der er noget af citatet, du ikke vil have med, kan du erstatte det med dette tegn [...]